Vardø kirke

Vardø kirke er en langkirke fra 1958 i Vardø. Kirken som er et markant innslag i bybildet ble tegnet av arkitekt Eyvind Moestue og er bevisst lagt slik at den passer inn i gatebildet, med en gate som ender opp i kirkens hoveddør. Kirken er den fjerde kirken som står i Vardø, og ble reist etter at den forrige kirken fra 1869 brant ned som følge av under tvangsevakueringen og nedbrenningen av Finnmark under andre verdenskrig i 1944. Kirken ble innviet 5. oktober 1958. Inventar Alterbilde Alterbildet er et keramisk arbeid laget av Margrethe og Jens von der Lippe. Gammelt alterbilde I kirken finner man det gamle alterbildet fra 1895. Dette har tittelen «Det er full-bragt» og er malt av Axel Ender. Døpefonten Døpefonten ble teget av arkitekten. Minnetavle Under galleriet henger en gammel minnetavle fra 1647. «Russekors» Bakerst i kirken henger et russisk kors fra rundt 1900. Messehagel Kirken har en messehagel fra 1714, kanskje fra den andre kirken som stod i Vardø. Orgel Orgelet er lagd av J. H. Jørgensen i 1957. Tidligere kirker Den første kirken i Vardø ble bygd i 1307 og var den første kirken i Finnmark. Kirken ble bygd omtrent samtidig som Vardøhus festning ble anlagt og lå trolig rundt dagens plassering for kirken. Kirken stod i 404 år fram til den ble revet i 1711. Ny kirke ble innviet i 1714. Denne ble etterhvert flyttet og materialene som var brukt til kirke ble benyttet til boliger i stedet. I 1869 stod en ny kirke klar. Denne var nesten identisk med en kirke bygd i Vadsø noen år tidligere. Kirken ble først skadet under krigen, før den ble brent ned i 1944. Mesteparten av inventaret forsvant, men noe ble reddet ut. Referanser Litteratur Vardø kirke Anno 1958, informasjonsbrosjyre fra kirken Eksterne lenker (no) «Vardø kirke». Kirkesøk. Den norske kirke. Vardø kirke i Arkitekturguide for Nord-Norge og Svalbard (no) «Vardø kirke». Kulturminnesøk. Riksantikvaren – Direktoratet for kulturminneforvaltning. (no) Vardø kirkelige fellesråd (de) Kirker i Norge Arkivert 29. september 2007 hos Wayback Machine. (Kirchen in Norwegen)